MS «Ravnaas»

MS «Ravnaas» var et norsk motorskip fra Arendal.Skipet var bygget ved Eriksberg mekaniske verksted i Gøteborg i 1931 for Agdesidens Rederi A/S, eid av Arnt J. Mørland.
Skipet var eid av samme reder frem til det krigsforliste i 1941.

Senket under 2. verdenskrig
Den 23. april 1940 ble MS Ravnaas en del av Nortraships flåte. 
MS «Ravnaas» ble senket av japanske bombefly i farvannet utenfor Filippinene 8. desember 1941. Dette var dagen etter det japanske angrepet på den amerikanske flåtebasen Pearl Harbor på Hawaii.
Besetningen på 28 mann på MS «Ravnaas» klarte å komme seg i livbåtene og ta seg inn til Filippinene. Få dager senere ble Filippinene angrepet av Japan. Mannskapet gjemte seg i jungelen og bidro i motstandsarbeidet. Flere meldte seg som frivillige til den amerikanske stryken og ble amerikanske soldater, bl.a. Brynjolv Baardson.

Etterhvert endte mannskapet i japanske fangenskap på Filippinene Santo Tomás interneringsleir og i Japan. Mannskapet ble først befridd da krigen var over.

Referanser

Eksterne lenker 
  Podcastepisode om senkingen av MS Ravnaas

Norske lasteskip
Skip fra 1931
1931 i Norge
Nortraships flåte
Krigsforlis
Skip sluttseilt 1941
Artikler i sjøfart-prosjektet